kardosdrur/scandi-wiki huggingface dataset:
Elling (flertydig)

Elling kan henvise til flere stednavne i Danmark:
 Elling – en bebyggelse og et ejerlav i Elling Sogn, Frederikshavn Kommune
 Elling (Funder Sogn) – en bebyggelse og et ejerlav i Funder Sogn, Silkeborg Kommune
 Elling (Ovsted Sogn) – en bebyggelse i Ovsted Sogn, Skanderborg Kommune
 Elling (Østbirk Sogn) – en bebyggelse og et ejerlav i Østbirk Sogn, Horsens Kommune
 Elling (film) – en norsk film fra 2001
Ulriksdal

Ulriksdal kan henvise til flere stednavne:

 Ulriksdal (Nørre Vedby Sogn) – en landbrugsejendom i Nørre Vedby Sogn, Guldborgsund Kommune
 Ulriksdal (Godsted Sogn) – et ejerlav og en landbrugsejendom i Godsted Sogn, Guldborgsund Kommune
 Ulriksdal Slot – et kongeligt slot i Solna kommun i Sverige
Stensbæk

Stensbæk kan henvise til flere stednavne i Danmark:
 Stensbæk (Bindslev Sogn) – en bebyggelse og et ejerlav i Bindslev Sogn, Hjørring Kommune
 Stensbæk (Højrup Sogn) – en bebyggelse i Højrup Sogn, Haderslev Kommune
 Stensbæk (Hørmested Sogn) – en bebyggelse i Hørmested Sogn, Hjørring Kommune
 Stensbæk (hovedgård) – en hovedgård i Bindslev Sogn, Hjørring Kommune
Centralregisteret for Motorkøretøjer

Centralregisteret for Motorkøretøjer (CRM) var den administrative enhed, der havde ansvaret for det danske køretøjsregister. CRM hørte under politiet indtil udgangen af 2007, hvorefter det overgik til SKAT fra 1. januar 2008. Fra den 6. juni 2012 er CRM erstattet af Det Digitale Motorregister (DMR), som fortsat er i drift i dag.

Danske myndigheder
Rasmus Breistein

Rasmus Breistein (16. november 1890 i Åsane – 16. oktober 1976 i Hollywood, USA) var en norsk filminstruktør.

Breistein var en bondesøn og lærte sig at spille violin i sin ungdom. Han spilled til dans ved bryllupper på Vestlandet. Da Det Norske Teateret blev etableret i 1913 startede han som skuespiller ved teateret. Han blev optaget af det nye medie film, efter at have filmene med Peter Lykke-Seest ville han lave film på en helt anden måde. Det startede med Fante-Anne. I et intervew udtalte han at filmen var jo begyndelsen på noget, til en norsk produktion af mere national karakter. Og det blev begyndelsen på den norske storhedstid i stumfilmens alder.

Rasmus Breistein regnes som stumfilmepokens betydeligste filmskaber. I perioden omtalt som det nationale gennembrud for norsk film (1920–1930), instruerede han hele fem spillefilm; Fante-Anne (1920), Felix (1921), Jomfru Trofast (1921), Brudeferden i Hardanger (1926) og Kristine Valdresdatter (1930). Med disse filmene udfordrerede han svensk films daværende magtposition og begejstrerede både kritikere og publikum.

Efter lydfilmens opfindelse, befæstede han sit ry som en folkekær folkekær instruktør med publikumssuccerne Ungen (1938) og Trysil-Knut (1942). Dokumentarfilmene Jorden rundt på to timer (1949) og Tirich Mir til topps (1952) er klassikere i norsk dokumentarfilmshistorie.

Filmografi

Instruktør 
 1952 – Tirich Mir til topps
 1949 – Jorden rundt på to timer
 1943 – Den nye lægen
 1942 – Trysil-Knut
 1941 – Gullfjeldet
 1939 – Hu Dagmar
 1938 – Ungen
 1934 – Liv
 1932 – Skjærgårdsflørt
 1930 – Kristine Valdresdatter
 1926 – Brudeferden i Hardanger
 1921 – Felix
 1921 – Jomfru Trofast
 1920 – Fante-Anne

Udvalgte meritter 
 1961 – Aamot-statuetten

Kilder

Eksterne henvisninger 
 

Filminstruktører fra Norge
Harald Schwenzen

Harald Stammann Fries Schwenzen (født 18. maj 1895 i Lyksborg, Tyskland, død 16. april 1954, Oslo) var en norsk skuespiller og filminstruktør. Han optrådte på Nationaltheatret og er blandt andet kendt for at have spillet roller som Don Carlos og Peer Gynt.

Siden han var formand i Skuespillerforbundet blev han arresteret flere gange under okkupationen, og sat i fangenskan i Tyskland i årene 1944–45.

Han debuterede som filmskuespiller i 1920 i Victor Sjöströms filmatisering af Hjalmar Bergmans Mästerman. I 1922 skrev han manuskript til og isntruerede Hamsuns Pan, og i 1929 spillede han en ledende rolle som advokat Sadolin i den norske film Laila. I 1948 havde han rollen som den tyske general von Falkenhorst i Kampen om tungtvannet.

Filmografi

Skuespiller 
 1920 – Mästerman
 1922 – Pan
 1925 – Två konungar
 1926 – Till österland
 1929 – Laila
 1932 – Lalla vinner!
 1944 – Kommer du, Elsa?
 1948 – Kampen om tungtvannet
 1948 – Trollfossen
 1951 – Alt dette og Island med
 1953 – Den evige Eva

Snstruktør 
 1922 – Pan

Eksterne henvisninger 
 
 Harald Schwenzen hos Filmfront 

Filmskuespillere fra Norge
Filminstruktører fra Norge
Allegan County

Allegan County er et county i den amerikanske delstat Michigan. Allegan County ligger på den vestlige side af den sydlige halvø ved Lake Michigan og grænser op til Ottawa County i nord, Kent County i nordøst, Barry County i øst, Kalamazoo County i sydøst og mod Van Buren County i syd. 

Allegan Countys totale areal er 4.748 km² hvoraf 2.605 km² er vand. I 2000 havde Allegan County 105.665 indbyggere. Det administrative centrum ligger i byen Allegan. 

Allegan County blev grundlagt i 1831 og har fået sit navn af etnologen Henry Rowe Schoolcraft.

Demografi 
Ved folketællingen fra 2000 boede der 105.665 personer i Allegan County. Der var 38.165 husstande med 28.394 familier. Befolkningstætheden var 49 personer pr. km². Befolkningens etniske sammensætning var 93,47% hvide og 1,31% afroamerikanere. 

Der var 38.165 husstande, hvoraf 37,40% havde børn under 18 år boende. 61,40% var ægtepar, som boede sammen, 9,10% havde en enlig kvindelig forsøger som beboer, og 25,60% var ikke-familier. 20,70% af alle husstande bestod af enlige, og i 7,80% af tilfældene boede der en person, som var 65 år eller ældre.

Gennemsnitsindkomsten for en husstand var $45.813 årligt, mens gennemsnitsindkomsten for en familie var på $51,908 årligt.

Eksterne henvisninger 

Counties i Michigan
Norfolk County (Massachusetts)

Norfolk County er et county i den amerikanske delstat Massachusetts. Amtet ligger i den centrale del af delstaten og grænser op mod Middlesex County i nord, Suffolk County i nordøst, Plymouth County i sydøst, Bristol County i syd, Worcester County i vest og Providence County (Rhode Island) i sydvest.

Norfolk Countys totale areal er 1.150 km² hvoraf 115 km² er vand. I 2000 havde amtet 650.308 indbyggere. Amtets administration ligger i byen Dedham.

Andet 
Norfolk County, Massachusetts er fødeby for fire præsidenter: John Adams, John Quincy Adams, John F. Kennedy, og George H.W. Bush.

Counties i Massachusetts
Barnstable County

Barnstable County er et county i den amerikanske delstat Massachusetts. Barnstable County ligger i de sydøstlige del af delstaten og grænser op til Plymouth County i nordvest og mod Dukes County i syd.

Barnstable Countys totale areal er 3.382 km² hvoraf 2.357 km² er vand. I 2000 havde Barnstable County 222 230 indbyggere. Det administrative centrum ligger i byen Barnstable.

Counties i Massachusetts
Plymouth County (Massachusetts)

Plymouth County er et county i den amerikanske delstat Massachusetts. Amtet ligger i den østlige del af delstaten og grænser op til Norfolk County i nordvest, Barnstable County i sydvest og mod Bristol County i vest.

Plymouth Countys totale areal er 2.832 km² hvoraf 1.120 km² er vand. I 2000 havde amtet 472.822 indbyggere. Amtets administration ligger i byene Plymouth og Brockton.

Counties i Massachusetts
Præsidentvalget i Frankrig 2012

Frankrigs præsidentvalg 2012 blev afholdt den 22. april og 6. maj 2012. Resultatet af første runde den 22. april, blev at François Hollande og Nicholas Sarkozy gik videre til anden runde. Anden runde af valget foregik den 6. maj 2012, hvor de sidste valgsteder lukkede kl. 20:00. Umiddelbart herefter kunne det konstateres at vinderen af valget blev François Hollande med 51,63% af stemmerne. Frankrig havde herefter fået sin første socialistiske præsident i 17 år.

Valget i 2012 
Første valgrunde fandt sted den 22. april 2012, mens anden valgrunde fandt sted den 6. maj 2012.

Anden valgrunde i 2012 
Ved den anden valgrunde den 6. maj 2012  blev François Hollande fra Parti Socialiste valgt til præsident med 51,63 procent af stemmerne, mens Nicolas Sarkozy fra UMP – Union for en folkelig bevægelse fik 48,37 procent af stemmerne.

Ved valget i 2017 forventes det tidligere UMP at opstille under navnet Republikanerne.

Mellemstore partier ved første valgrunde i 2012 
Ved den første valgrunde den 22. april 2012  fik Marine Le Pen fra Front National 17,90 procent af stemmerne, mens Jean-Luc Mélenchon fra Front de gauche (med PDG og PCF) fik 11,10 procent af stemmerne. Desuden fik François Bayrou fra Mouvement démocrate 9,13 procent af stemmerne.

Mindre partier ved første valgrunde i 2012 
Ved den første valgrunde den 22. april 2012 fik den norsk–franske Eva Joly fra Europe Écologie Les Verts 2,31 procent af stemmerne.

De andre kandidater fra små partier var:
 Nicolas Dupont-Aignan fra Debout la République (DLR) med 1,79 procent af stemmerne.
 Philippe Poutou fra Nouveau Parti anticapitaliste med 1,15 procent af stemmerne.
 Nathalie Arthaud fra Lutte ouvrière med 0,56 procent af stemmerne.
 Jacques Cheminade fra Solidarité et Progrès med 0,25 procent af stemmerne.

Kandidater

Kilder 

2012
Frankrig 2012
Berkshire County

Berkshire County er et county i den amerikanske delstat Massachusetts. Berkshire County ligger i den nordvestlige del af delstaten og grænser op til Bennington County, Vermont i nord, Franklin County i nordøst, Hampshire County i øst, Hampden County i sydøst, Litchfield County, Connecticut i syd og mod Columbia County, New York i vest.

Berkshire Countys totale areal er 2.412 km² hvoraf 39 km² er vand. I 2000 havde Berkshire County 134.953 indbyggere. Det administrative centrum ligger i byen Pittsfield.

Counties i Massachusetts
Worcester County (Massachusetts)

Worcester County er et county i den amerikanske delstat Massachusetts. Amtet ligger i den nordvestlige del af delstaten og grænser op til Middlesex County og Norfolk County i øst, Hampden County i sydvest, Hampshire County i vest, Franklin County i nordvest, Cheshire County, New Hampshire og Hillsborough County, New Hampshire i nord, Providence County, Rhode Island, Windham County, Connecticut og Tolland County, Connecticut i syd.

Worcester Countys totale areal er 4.090 km² hvoraf 171 km² er vand. I 2000 havde amtet 750.963 indbyggere. Amtets administration ligger i byen Worcester.

Counties i Massachusetts
Hampshire County (Massachusetts)

Hampshire County er et county i den amerikanske delstat Massachusetts. Amtet ligger i den nordvestlige del af delstaten og grænser op til Franklin County i nord, Worcester County i øst, Hampden County i syd og mod Berkshire County i vest.

Hampshire Countys totale areal er 1 413 km² hvoraf 42 km² er vand. I 2000 havde amtet 152.251 indbyggere. Amtets administration ligger i byen Northampton.

Counties i Massachusetts
Hampden County

Hampden County er et county i den amerikanske delstat Massachusetts. Amtet ligger i de vestlige del af delstaten og grænser op til Hampshire County i nord, Worcester County i øst, Tolland County, Connecticut i sydøst, Hartford County, Connecticut i syd, Litchfield County, Connecticut i sydvest og mod Berkshire County i vest.

Hampden Countys totale areal er 1 602 km² hvoraf 41 km² er vand. I 2004 havde amtet 461.228 indbyggere.

Counties i Massachusetts
Dukes County

Dukes County er et county i den amerikanske delstat Massachusetts.  Amtet ligger i den sydøstlige del af delstaten og grænser op til Barnstable County i nord.

Dukes Countys totale areal er 1.272 km² hvoraf 1.003 km² er vand. I 2000 havde amtet 14.987 indbyggere. Amtets administration ligger i byen Edgartown.

Counties i Massachusetts
Bristol County (Massachusetts)

Bristol County er et county i den amerikanske delstat Massachusetts. Amtet ligger i den sydøstlige del af delstaten og grænser op til Norfolk County i nord, Plymouth County i nordøst, Newport County (Rhode Island) i sydvest, Bristol County (Rhode Island) i vest og mod Providence County (Rhode Island) i nordvest.

Bristol Countys totale areal er 1.790 km² hvoraf 350 km² er vand. I 2000 havde amtet 534.678 indbyggere. Amtets administration ligger i byen Taunton.

Counties i Massachusetts
Band of Gypsys

Band of Gypsys er både titlen på et livealbum af Jimi Hendrix og navnet på det band han samlede efter The Jimi Hendrix Experience blev opløst. Albummet blev indspillet 31. december 1969 og 1. januar 1970 på Fillmore East i New York og udgivet i april 1970, 
fire måneder før han døde i 1970, Det var det sidste album, Hendrix selv autoriserede. Efter udgivelsen turnerede han indtil sin død med Cox, mens Miles blev erstattet af Mitch Mitchell fra The Jimi Hendrix Experience på turneen.

Albumet var produceret af Hendrix og nåede femtepladsen i USA og sjettepladsen i Storbritannien.

Sange 
Alle sange er skrevet af Jimi Hendrix hvor intet andet er nævnt
 "Who Knows" – 9:32
 "Machine Gun" – 12:32
 "Changes" (Buddy Miles) – 5:10
 "Power To Love" – 6:53
 "Message of Love" – 5:22
 "We Gotta Live Together" (Buddy Miles) – 5:46

Medvirkende 
 Jimi Hendrix – elguitar, sang
 Buddy Miles – trommer, sang
 Billy Cox – basguitar

Jimi Hendrix-album
Livealbum fra 1970
Dhampir

En dhampir er i Balkan-folklore et barn af en vampyrfar og en menneskelig mor. Udtrykket er undertiden stavet dhampyre, dhamphir eller dhampyr. Dhampirers evner svarer til vampyrers, men uden de sædvanlige svagheder. Dhampirer formodes at være dygtige til at opdage og dræbe vampyrer.

I de seneste vampyrfiktioner refererer dhampir (eller nogle gange "dampeer" eller "dunpeal" på grund af oversættelsesproblemer med den japanske anime Vampire Hunter D og dens efterfølger) til en hybrid mellem et menneske og en vampyrforælder, de er halv-racer og ikke selv vampyrer.

Etymologi 
Ordet dhampir menes at stamme direkte fra albansk: pij eller pirё som betyder "at drikke", og dhёmbё eller dham som betyder "tænder", altså dhampir, "at drikke med tænder".

Nomenklatur 
Ordet "dhampir" er forbundet med Balkan-folklore, som beskrevet af Tatomir Vukanović. I resten af regionen bruges begreber som det serbiske vampirović, vampijerović, vampirić (også bosnisk lampijerović osv.), som betyder "vampyrsøn".

I bulgarsk folklore er der mange begreber som glog (ordret "hawthorn"), vampirdzhiya ("vampyr" + nomen agentis suffiks), vampirar ("vampyr" + nomen agentis suffix), dzhadadzhiya og svetocher bruges til henvisning til vampyrbørn og efterkommere samt andre specialiserede vampyrjægere.

Oprindelse 
På Balkan menes det, at mandlige vampyrer har et stort begær efter kvinder, så en vampyr vil vende tilbage til sin kone eller en kvinde, han var tiltrukket af i livet, for at have samleje med hende.
I ét registrerede tilfælde forsøgte en serbisk enke at skyde skylden for sin graviditet på sin afdøde mand, der angiveligt var blevet en vampyr, og der er tilfælde af serbiske mænd, som foregiver at være en vampyr for at nå de kvinder, de begærede.
I bulgarsk folklore siges det, at vampyrer nogle gange går efter jomfruer også.
Den seksuelle aktivitet synes at være forbeholdt vampyrer i den sydslaviske vampyrtro i modsætning til andre slaver, selv om et tilsvarende motiv også forekommer i Hvideruslands legender.

Noter 

Overtro
Vampyrer
Solrød Floorball Team

Solrød Floorball Team er en floorballklub stiftet i 1998. Klubbens førstehold spiller i den næstbedste række i Danmarksturneringen i floorball.

Udover førsteholdet har klubben to ungdomshold.

Ekstern Henvisning 
 Officiel Hjemmeside 

Floorballklubber fra Danmark
Floorball Team
National League 1876

National League 1876 var den første sæson i baseballligaen National League, som den 2. februar 1876 var blevet grundlagt i Chicago, efter at National Association var lukket året før. Ligaen havde deltagelse af otte hold, som skulle spille 72 kampe i perioden 22. april – 21. oktober.

Mesterskabet blev vundet af Chicago White Stockings som vandt 52 og tabte 14 kampe.

Resultater

Kilder / eksterne henvisninger 

 Retrosheet – The 1876 Season 
 Baseball Almanac – Year In Review : 1876 National League 

Baseball i 1876
Sæsoner i National League
Ahmed Zaki Yamani

Ahmed Zaki Yamani (født 30. juni 1930, død 23. februar 2021) var en saudiarabisk økonom og politiker. Han var uddannet i USA og Egypten. Yamani var olieminister i Saudiarabien fra 1962-1986 og havde stor indflydelse i OPEC, og var en af hovedaktørene i oliekrisen i 1973-1974.

Referencer

Eksterne henvisninger 
 Mr. Oil fylder 80 år

Personer fra Mekka
Økonomer
Politikere fra Saudi-Arabien
Wasabi (film)

Wasabi er en fransk film fra 2001, som er instrueret af Gérard Krawczyk, med manuskript af Luc Besson.
I filmen medvirker blandt andre Jean Reno og Carole Bouquet.

Handling 
Efter at Hubert (Jean Reno) er blevet suspenderet fra sin tjeneste som politibetjent, på grund af en uheldig episode med sin
politiinspektørs søn, bliver han kontaktet af en advokat, som kan fortælle ham at hans livs kærlighed Miko, er afgået ved døden.
Han rejser derfor til Tokyo, hvor han løber ind i problemer, han ikke havde regnet med. Det viser sig at Miko's død har noget
at gøre med en formue på 200 mio. dollars, som den japanske mafia yakuzaen mener, at have et særligt ejerforhold til. Endvidere viser det sig at Hubert og Miko sammen har en datter Yumi (Ryôko Hirosue), som nu er 19 år gammel.

Medvirkende 
 Jean Reno – Hubert
 Michel Muller – Momo
 Ryoko Hirosue – Yumi
 Carole Bouquet – Sofia
 Yoshi Oida – Takanawa
 Christian Sinniger – Le Squale
 Alexandre Brik – Irène
 Jean-Marc Montalto – Olivier
 Véronique Balme – Betty
 Fabio Zenoni – Josy
 Haruhiko Hirata – Ishibashi
 Michel Scourneau – Van Eyck
 Jacques Bondoux – Del Rio

Eksterne henvisninger

Kilder 

Franske film fra 2001
Film instrueret af Gérard Krawczyk
ATR

ATR (Italiensk: Aerei da Trasporto Regionale, Fransk: Avions de Transport Régional) er en italiensk-fransk flyproducent der primært fremstiller turbopropfly af typerne ATR 42 og ATR 72. Selskabet blev etableret i 1981 som et joint venture imellem franske Aérospatiale (i dag en del af Airbus Group) og italienske Aeritalia (nu Alenia Aeronautica, der er en del af Leonardo S.p.A.). ATR har hovedsæde ved Toulouse-Blagnac Lufthavn i den franske kommune Blagnac.

I juni 2020 havde selskabet igennem årene solgt knap 1.700 fly til operatører i mere end 100 lande, herunder i Danmark bl.a. Danish Air Transport. Det danske selskab Nordic Aviation Capital råder endvidere over en større flåde af ATR's fly.

ATR fremstiller to grundmodeller, ATR 42 og ATR 72. ATR 42 fremstilles i varianten ATR 42-600 og ATR 42-600S (STOL) og ATR 72 fremstiles i ATR 72-600 og ATR 72-600F (Fragt).

Eksterne henvisninger 

 ATRs officielle hjemmeside

Referencer 

Etableret i 1981
Flyproducenter fra Frankrig
Haute-Garonne
Kulturministeriets forskningsudvalg

Kulturministeriets Forskningsudvalg er et udvalg bestående af forskere med viden om forskningen på Kulturministeriets område, som rådgiver Kulturministeren i spørgsmål der vedrører forskning. Siden 2009 har Anne-Marie Mai været formand.

Eksterne kilder og henvisninger 
Om udvalget på kum.dk 

Kulturpolitik
Kulturministeriet
National League 1877

National League 1877 var den anden sæson i baseballligaen National League. Ligaen havde deltagelse af seks hold, som skulle spille 60 kampe. Mesterskabet blev vundet af Boston Red Caps, som vandt 42 og tabte 18 kampe, og som dermed vandt National League for første gang.

Resultater

Kilder / eksterne henvisninger 

 Retrosheet – The 1877 Season 
 Baseball Almanac – Year In Review : 1877 National League 

Baseball i 1877
Sæsoner i National League
Aksum

Kongeriget Aksum eller Det aksumitiske imperium (ge'ez: አክሱም) var en vigtig handelsnation i det nordøstlige Afrika. Riget voksede frem fra omkring 300-tallet fvt. fra den uraksumske periode og blomstrede i 100-tallet evt. Riget var en betydelig handelspartner i handelen mellem Romerriget og oldtidens Indien. Herskerne i Aksum styrede handelen ved at præge sin egne mønter. Aksum etablerede sit hegemoni over det nedadgående kongerige Kush og fik politisk indflydelse over en del riger på Den Arabiske Halvø, og herskede over regionen med sin erobring af Himjar-riget, et sydarabisk kongedømme i det senere Yemen.

Under Ezana blev Aksum det første betydelige rige, der konverterede til kristendommen og blev af profeten Mani betegnet som det ene af fire store statsmagter i hans tid ved siden af Persien, Romerriget og Kina. Kaleb af Aksum (også kendt som Sankt Elesbaan), der regerede omkring 520 er måske den bedst beskrevne og mest kendte af Aksums konger.

I 600-tallet søgte muslimer, som oprindeligt var samlet i Mekka, tilflugt i Aksum for at undgå forfølgelser fra Qureisj-stammen (den stamme, som Muhammed tilhørte). Det er i islams historie kendt som den Første Hijra. Aksums oldtidshovedstad lå i det nordlige Etiopien. Kongedømmet Aksum brugte navnet «Etiopia» så tidligt som i 300-tallet.

Aksum er omtalt i den græske oldtidstekst Periplus Maris Erythraei som et vigtigt handelssted for elfenben, som blev eksporteret over hele oldtidsverden, og det blev hævdet, at herskeren af Aksum på 100-tallet evt. var Zoskales som, foruden at herske i Aksum, også kontrollerede to havne ved Det Røde Hav: Adulis (i nærheden af Massawa) og Avalites (Assab) beliggende i Eritrea. Det blev også sagt, at Zoskales var kendt med græsk litteratur.

Kongeriget havde kontrollen i området omkring det Røde Hav frem til 900-tallet. Selv længe efter at Aksum mistede sin rolle som politisk magtcentrum blev stedet anvendt som gravplads for etiopiske kejsere.

Byen er kendt for sine mange bygninger med storslåede udsmykninger. Store obelisker, steler, kongegrave og ruiner af paladser. Ruinerne blev udpeget som verdensarvssted i 1980.

Dronningen af Saba skal ifølge legenderne have hersket i dette område.

Aksum har flyveplads, der ligger 5 km fra centrum. Der er daglige flyforbindelser til Addis Abeba.

Eksterne henvisninger 

Forhenværende afrikanske monarkier
Etiopiens historie
Verdensarvsområder i Afrika